polyglot-tagger/wikipedia-language-snippets-filtered huggingface dataset:
భారత స్వాతంత్ర్యోద్యమంలో చిట్ట్టగాంగ్ మహిళలు చేసిన పోరాటాలు, త్యాగాలు, వారు చూపిన తెగువ కళ్లకు కట్టినట్టుగా ఈ పుస్తకంలో చూపింది చైతన్య పింగళి. చిట్టగాంగ్ వీర వనితలు ఇప్పుడు జరుగుతున్న ఎన్నో పోరాటాలకు ఆదర్శం. వారి జీవితచరిత్రల్ని పుస్తకంగా రాసింది చైతన్య. ఆ పోరాట వారసత్వాన్ని అందించినందుకు ఆమెకు ఈ ఏడాది కేంద్ర సాహిత్య అకాడమీ యువ పురస్కారానికి ఎంపికైంది.
చిట్టగాంగ్ విప్లవ వనితలు ప్రముఖ రచయిత్రి పింగళి చైతన్య వ్రాసిన పుస్తకం. మహిళలు రహస్య సాయుధ దళాల్లో చేరి పోరాటం సాగించిన అపురూపమైన ఘట్టం ఆ సంస్థతోనే మొదలు. అందులో తుపాకీ పట్టి సాయుధ పోరుసల్పిన వీర వనితల సాహస గాథలు ఇవి.
నిష్క్రియాత్మక పాసివ్ సోనార్ వ్యవస్థలు ప్రధానంగా సముద్ర వస్తువులు తిమింగలాలు వంటి సముద్ర జంతువుల నుండి శబ్దాన్ని గుర్తించడానికి ఉపయోగిస్తారు. క్రియాశీల సోనార్ వలె కాకుండా, నిష్క్రియాత్మక సోనార్ తన స్వంత సంకేతాన్ని వెలువరించదు, ఇది కనుగొనబడని సైనిక నౌకలకు లేదా సముద్రానికి నిశ్శబ్దంగా "వినడం" మీద దృష్టి కేంద్రీకరించే శాస్త్రీయ మిషన్లకు ఒక ప్రయోజనం. బదులుగా, అది తన వైపు వస్తున్న ధ్వని తరంగాలను మాత్రమే గుర్తిస్తుంది. పాసివ్ సోనార్ ఇతర నిష్క్రియశ్రవణ పరికరాలతో కలిసి ఉపయోగించనట్లయితే, ఒక వస్తువు పరిధిని లెక్కించదు. బహుళ నిష్క్రియాత్మక సోనార్ పరికరాలు ఒక ధ్వని మూలం ట్రయాంగ్యులేషన్ ను అనుమతించవచ్చు.
సోనార్ అనేది ప్రతిధ్వనుల సాయంతో నీటి అడుగున ఉన్న వస్తువుల జాడ తెలుసుకొనుటకు ఉపయోగించు యంత్రము. ఈ యంత్రంతో సముద్రాలలో జలాంతర్గత ధ్వని తరంగాలను ఉపయోగించి ఇతర వస్తువులు కనుగొంటారు. ఏదైనా ఎత్తయిన గోడకు కొంత దూరంలో నిల్చొని చప్పట్లు కొడితే వాటి ప్రతిధ్వని కొన్ని క్షణాల తర్వాత మనకు వినిపిస్తుంది. ఇలా ధ్వని తిరిగి వెనక్కి వినిపించే ఈ సూత్రం ఆధారంగానే సోనార్ పనిచేస్తుంది. వీటిన్నింటిలో తరంగాలు పరావర్తనం చెందుతాయి. సోనార్ లో ధ్వని తరంగాలు
క్రియాశీల సోనార్ వ్యవస్థలు శబ్ద సిగ్నల్ లేదా ధ్వని పల్స్‌ను నీటిలోకి విడుదల చేస్తాయి. ఒక వస్తువు ధ్వని పల్స్ మార్గంలో ఉంటే, ధ్వని ఆ వస్తువును బౌన్స్ చేస్తుంది సోనార్ ట్రాన్స్డ్యూసర్‌కు “ఎకో” ను తిరిగి ఇస్తుంది. ట్రాన్స్డ్యూసర్‌కు సిగ్నల్స్ స్వీకరించే సామర్థ్యం ఉంటే, అది సిగ్నల్ బలాన్ని కొలుస్తుంది. ధ్వని పల్స్ ఉద్గారం దాని రిసెప్షన్ మధ్య సమయాన్ని నిర్ణయించడం ద్వారా, ట్రాన్స్డ్యూసెర్ వస్తువు పరిధి ధోరణిని నిర్ణయించవచ్చు.
మార్స్‌ కలర్‌ కెమెరా : దీని బరువు 1.27 కిలోలు. ఇది అంగారక ఉపరితలాన్ని ఫొటోలు తీసి పంపుతుంది. దాని స్వభావ, స్వరూపాలను చూపుతుంది.
థర్మల్‌ ఇన్‌ఫ్రారెడ్‌ ఇమేజింగ్‌ స్పెకో్ట్రమీటర్‌ : దీని బరువు 3.2 కిలోలు. అంగారక గ్రహంపై ఖనిజాలను, మట్టిరకాలను పరిశీలించేందుకు దీన్ని ఉపయోగిస్తారు. అలాగే, ఇది ఉపగ్రహంపై ఉష్ణోగ్రతలను ఎప్పటికప్పుడు నమోదు చేస్తూ ఉంటుంది.
మీథేన్‌ సెన్సర్‌ ఫర్‌ మార్స్‌ : దీని బరువు 2.94 కిలోలు. ఇది అంగారక గ్రహంపై మీథేన్‌ వాయువు ఉందా లేదా అనే విషయాన్ని పరిశీలిస్తుంది. మీథేన్‌ ఉన్న ప్రదేశాన్ని మ్యాప్‌ చేస్తుంది. గ్రహ వాతావరణ స్థితిగతులను, కుజుడిపై సూర్యకిరణాల వ్యాప్తిని అంచనా వేస్తుంది.
మార్స్‌ ఎనోస్ఫియరిక్‌ న్యూట్రల్‌ కంపోజిషన్‌ అనలైౖజర్‌ : దీని బరువు 3.56 కిలోలు. అంగారకుడి ఉపరితల వాతావరణాన్ని మూలకాల స్థాయిలో అధ్యయనం చేస్తుంది.
లైమెన్‌ ఆల్ఫా ఫొటోమీటర్‌ : దీని బరువు 1.97 కిలోలు. ఇది అంగారక ఉపగ్రహ ఉపరితలంవాతావరణంలోని హైడ్రోజన్‌, డ్యుటీరియం వాయువుల నిష్పత్తిని లెక్కిస్తుంది.
మార్స్ ఆర్బిటర్ మిషన్ ను సంక్షిప్తంగా మామ్ అని వ్యవహరిస్తున్నారు ఇది అంగారక గ్రహం అన్వేషణకు ఉపగ్రహం పంపే పక్రియ, 2013 నవంబరు అయిదో తేదీన శ్రీహరికోటలో ఆరంభమైన 'మామ్' ప్రస్థానం మూడంచెల్లో సాగింది. అది భూగురుత్వాకర్షణ పరిధి దాటి ఆవలకు వెళ్ళాక డిసెంబరు మొదటివారంలో 300 రోజుల అంగారక యానం మొదలైంది. భూమినుంచి దాదాపు ఏడుకోట్ల కిలోమీటర్ల దూరంలో ఉన్న అంగారకుణ్ని చేరడానికి సుమారు 66 కోట్ల కిలోమీటర్లు ప్రయాణించిన 'మామ్' 2014 సెప్టెంబరు 24 న గ్రహ కక్ష్యలోకి ప్రవేశించే సంక్లిష్ట దశను సజావుగా అధిగమించింది. మామ్' బరువు 1350 కేజీలు, పరికరాలు 15 కిలోలు. 2014 సెప్టెంబరు 24 ఉదయం 7.17.32 గంటలకు మార్స్ ఆర్బిటర్ మిషన్ ఉపగ్రహం అంగారక కక్ష్యలోకి ప్రవేశించింది. అనంతరం 8.15 గంటలకు భూమికి సమాచారాన్ని చేరవేసింది. అంగారకుడు 22 కోట్ల కి.మీ. దూరంలో ఉన్నందున మామ్ నుంచి సంకేతాలు భూమిని చేరేందుకు 12 నిమిషాలు పట్టింది.
అంగారక గ్రహంపై పరిశోధనల కోసం భారత అంతరిక్ష పరిశోధన సంస్థ చేపట్టిన ప్రాజెక్ట్ అంగారకయాన్ లేదా మార్స్ ఆర్బిటర్ మిషన్. 2013 నవంబరు 5, మంగళ వారం శ్రీహరికోట లోని సతీష్ ధావన్ అంతరిక్ష కేంద్రము నుండి దీనిని విజయవంతంగా ప్రయోగించారు. మంగళ వారం మధ్యాహ్నం షార్ అంతరిక్ష కేంద్రం నుంచి పీఎస్‌ఎల్‌వీ సీ25 ఉపగ్రహ వాహకనౌక ద్వారా ‘అంగారక్‌యాన్’ మొదలైంది. ‘మామ్’ రోదసిలోకి దూసుకెళ్లింది. ఇది మూడు వందల రోజుల పాటు. దాదాపు 40 కోట్ల కిలోమీటర్లకు పైగా దూరం ప్రయాణించి అంగారక గ్రహాన్ని చేరుకుంది. అంగారక గ్రహం చుట్టూ కొన్ని నెలల పాటు పరిభ్రమిస్తూ జీవాన్వేషణ, ఆ గ్రహం నిర్మాణం, ఖనిజాల మిశ్రమం తదితరాలను శోధిస్తుంది. అంగారక గ్రహంపై విజయవంతంగా ప్రయోగాలు నిర్వహించిన నాలుగో దేశంగా భారత్ అవతరించింది. ప్రయోగించిన మొట్టమొదటిసారే విజయం సాధించిఒన మొట్టమొదటి దేశం భారతే. నందిని హరినాథ్ రాకెట్ శాస్త్రవేత్త డిప్యూటీ డైరెక్టర్ ఆపరేషన్స్ గా వ్యవహరించారు.
మామ్ బరువు 1,337 కిలోలు కాగా ఇందులో ఇంధనం బరువు 860 కిలోలు. తయారీకి అయిన ఖర్చు రూ.150 కోట్లు. నియంత్రణ ఖర్చు రూ.90 కోట్లు, పీఎస్‌ఎల్‌వీ తయారీకైన ఖర్చు రూ.110 కోట్లతో కలిపి మొత్తం 450 కోట్లు వ్యయం జరిగింది. 82 కోట్ల కిలోమీటర్లు ప్రయాణించింది. అంగారక గ్రహానికి ఉపగ్రహాన్ని పంపిన మొదటి ఆసియా దేశంగాను, ప్రపంచంలో ఈ విజయం సాధించిన నాలుగవ దేశంగా నిలిపింది. మొదటి ప్రయత్నంలోనే అంగారక కక్ష్యలోకి ఉపగ్రహాన్ని ప్రవేశపెట్టిన తొలిదేశంగా భారత్‌ గుర్తింపు పొందింది.
అంగారకుడి ఉపరితలాన్ని, భౌగోళిక స్వరూపాన్ని అధ్యయనం చేయడం, అక్కడి వాతావరణాన్ని అధ్యయనం చేయడం, భవిష్యత్తులో భారీ ప్రయోగాలు, మానవసహిత అంగారక యాత్రకు వేదికను సిద్ధం చేయడం మంగళయాన్ ప్రయోగ లక్ష్యాలు.
అయిదారు తరగతుల్లో ఉన్నప్పుడు ఆయన ఈ బాలగేయం రాశారు, దీన్ని పాడుతూ వారి ఇంటి దగ్గర్లోని తోటలో తిరిగేవారాయన. అప్పట్లో చాలా గేయాలు ఆశువుగా పాడేవారు వాటిని రాసి పెట్టుకోవాలని ఆయనకు తోచలేదు. తర్వాత ఎప్పటికో ఆ పనిచేశారు. ఆ సమయంలోనే "బాలజ్యోతి"లో ఆయన గేయాలు కొన్ని అచ్చయ్యాయి. ఆ వయసులోనే బొమ్మలంటే ఎందుకో చాలా ఇష్టం పెరిగిపోయిందాయనకు. వేద్దామంటే ఇంట్లో కుంచెల్లాంటివి ఏమీ ఉండేవి కావు. ఓ కర్రతో బొమ్మలు గీసేవారు. అలా చిత్రకళపై పట్టు పెంచుకున్నా ఇప్పటి వరకూ ఆధునిక పదచిత్రాలు, సూక్ష్మచిత్రాలు, 'అభినందన సందేశాల చిత్రాలు. అన్నీ కలిపి లక్షల్లో గీశారు. రాత్రి పదింటి నుంచి ఉదయం నాలుగింటి దాకా వేసేవారాయన. వీటిలో చాలా చిత్రాలను కొందరు పెద్ద మొత్తాలకు అమ్మకున్నారు. ఆయనకు రూపాయి దక్కలేదు. దానికి వారెప్పుడూ బాధపడలేదు. చిత్రకళ అంటే ఆయన కిష్టం. బొమ్మలేస్తూనే ఉంటారాయన.
గుడివాడ పురపాలక సంఘ పాఠశాల అయిన అడుసుమిల్లి గోపాల కృష్ణయ్య పురపాలక ఉన్నత పాఠశాలలో చిత్రకళ ఉపాధ్యాయునిగా 1985 నుండి పనిచేస్తున్నారు. సాంకేతిక విద్యలు విద్యార్థులకు నేర్పిస్తూ విద్యార్థులను ఉత్యాహపరుస్తూ నూతన దృక్పథాన్ని ప్రేరేపించారు. ఇందుకు ఆయన తన సొంత డబ్బును సమకూర్చి, స్క్రీన్ ప్రింటింగ్, ఫోటో లామినేషన్, పెయింటింగ్స్, పప్పెటరీ విద్యను బోధిస్తూ, 2002 నుండి నూతనంగా ఒక కొత్త పద్ధతిలో బొమ్మలు వేయడం ద్వారా పిల్లలకు డబ్బు సంపాదించే మార్గాన్ని నేర్పించారు. ఏటా నూతన సంవత్సరంలో గ్రీటింగుల అమ్మకాలు కోట్ల రూపాయల్లో జరుగుతుంటాయి. అలాగే విద్యార్థులతో చిత్రించిన గ్రీటింగ్ కార్డులను ముస్తాబుచేసి, ప్రదర్శనకు, అమ్మకానికి రంగం సిద్ధం చేయించారు. ఆరవ తరగతి నుంచి పదవ తరగతి వరకు విద్యార్థులు చిత్రించిన గ్రీటింగ్ కార్డులను చూడగానే ముచ్చట గొల్పుతున్నట్లుండేవి. రంగురంగుల్లో ముద్రించిన గ్రీటింగ్ కార్డులు అనేకం దొరుకుతున్నా, విద్యార్థులు స్వయంగా చిత్రించిన గ్రీటింగ్ కార్డులకు ఒక ప్రత్యేక గిరాకీ ఉండవచ్చుననే ఉద్దేశంతో ఆయన నేతృత్వం వహించి విజయవంతంగా నిర్వహించారు.
చిన్నప్పటి నుంచే ఆయనకు నాటకాలంటే ఇష్టం. ఆంజనేయుడి వేషమంటే మరీ ఇష్టం. బడిలో మూతిని బిగబట్టి తోక పెట్టుకుని సరదాగా వేషం వేసేవారాయన. ఆ ఉత్సాహం కొద్దీ, ఫలించని వంచన, ఏక్ దిన్ కా సుల్తాన్, మనుషులోస్తున్నారు జాగ్రత్త, క్రాంతి, తాకట్టు, కీర్తిశేషులు. ఇలా స్టేజి మీద చాలా నాటకాలు వేశారు. రేడియో నాటకాల్లోనూ నటించారు. వాటిలో 'రాంబాబు కాపురం' మంచి పేరు తెచ్చిపెట్టింది. నటన మీద ఇష్టంతో టీవీ ధారావాహికలు, చలనచిత్రాల్లో నటిస్తున్నా ఆయనకు నాటకాలతో అనుబంధం వల్లే జానపద కళల మీద ఆసక్తి పెరిగింది. ముఖ్యంగా 'పగటివేషాలు' అంటే చాలా ఇష్టం. ఇవి సమాజం నుంచీ, సామాజిక అవసరాల నుంచి, మనుషుల వేదనలు, సంతోషాల నుంచి పుట్టినవే. పగటివేషమంటే పగలు ధరించే మారురూపం. అర్జునుడు బృహన్నలగా, వేంకటేశ్వరుడు ఎరుకలసానిగా మారురూపాలు ధరించి తమ కార్యాలను చాకచక్యంగా నిర్వహించుకున్నారు. చదువురాని 'గొల్లబోయ'. 'వితంతువు' తదితర వేషాలు సామాజిక చైతన్యాన్ని రగిల్చాయి.
తాతా రమేశ్ బాబు గుంటూరు జిల్లా భట్టిప్రోలు గ్రామంలో 1960 జనవరి 15 వ తేదీన బసవలింగం, బోలెం లక్ష్మీనరసమ్మ దంపతులకు జన్మించారు. ఆయన తండ్రి విద్యా శాఖలో పాఠశాలల తనిఖీ అధికారిగా వుద్యోగిగా ఉండడంవల్ల ఆయన బాల్యం అంతా కృష్ణా జిల్లా లోనే గడచింది. ఆయన ఉయ్యూరు, కైకలూరు, మొవ్వ, అవనిగడ్డ లలో తొమ్మిదవ తరగతి వరకూ చదువుకున్నారు. పదవతరగతి మచిలీపట్టణం జైహింద్ హైస్కూల్ లోనూ, ఇంటర్మీడియట్, డిగ్రీలను ఆంధ్ర జాతీయ కళాశాల లోనూ చదువుకున్నారు. డిగ్రీ ఆఖరి సంవత్సరంలో వుండగా మద్రాసు సినీ పరిశ్రమకు అసిస్టెంట్ ఆర్ట్ డైరెక్టర్‌గా వెళ్ళవలసి వచ్చింది. అందువల్ల డిగ్రీ పూర్తి చేయలేక పోయారు. ఆయనకు చిన్ననాటి నుండి లలిత కళలు అన్నా, ఆటలు అన్నా చాలా ఇష్టం.
2005వ సంవత్సరంలో మచిలీపట్టణం నుండి వెలువడిన 'జనప్రభ' సాహిత్యమాస పత్రికకు ఆయన సంపాదకుడిగా వ్యవహరించారు. 2006వ సంవత్సరంలో జాతీయ తెలుగు రచయితల మహాసభలకు ముఖ్య కార్యకర్తగా సేవలను అందించటమే కాక, ఆంధ్ర ప్రదేశ్ అవతరణ స్వర్ణోత్సవాల నేపథ్యంలో యాభై ఏళ్ళ తెలుగు భాష, సంస్కృతి, సాహిత్య వికాసాల సమీక్షగా వెలువడిన నూట పన్నెండు వ్యాసాల సంకలనం 'తెలుగు పసిడి' గ్రంథానికి ఉప సంపాదకునిగా ఉన్నారు. అలాగే 2007 సంవత్సరంలో ప్రపంచ తెలుగు రచయితల మహాసభలలో ముఖ్య కార్యకర్తగా సేవలను అందించారు. భారత స్వాతంత్ర్య వజ్రోత్సవాల నేపథ్యంలో వివిధ రంగాలలో తెలుగువారి అరవై ఏళ్ళ ప్రగతి సమీక్షగా వెలువడిన 213 వ్యాసాల సంకలనం 'వజ్ర భారతి ' ఉద్గ్రంధానికి సంపాదక వర్గంలో ఉన్నారు.
ఆయన రంగస్థలం మీద "ఫలించని వంచన" నాటికలో కథానాయికగా, "ఏక్ దిన్ కా సుల్తాన్"లో మీసాల వెంకటరత్నంగా "మనుషులొస్తున్నారు జాగ్రత్త"లో రెడ్డి గా, "క్రాంతి"లో రామారావుగా, "ది ఇన్సిడెంట్"లో బ్రాహ్మణుడుగా, "తాకట్టు"లో జ్ఞానేశ్‌గా, "కీర్తిశేషులు" నాటకంలో మురారిగా, ఆకాశవాణి, విజయవాడ కేంద్రంలో "రాంబాబు కాపరం"లో రాంబాబుగా, జాతీయ నాటకం నాదయోగిలో రామరాయుడిగా , "అపూర్వ నరకం"లో తమిళ అయ్యరుగా, హైదరాబాద్ దూరదర్శన్‌లో "మొదటికే మోసం" బొమ్మలాటలో పప్పెట్‌గా, "సంసారం సాగరం" మెగా సీరియల్‌లో మంత్రగాడుగా, మినీ మూవీలో గంగిరెడ్డిగా, లయ సీరియల్‌లో వెంకటరావుగా, అబ్బాయి ప్రేమలో పడ్డాడు చలన చిత్రంలో గుండు అనుచరుడుగా నటించారు.
ఆయన పదవతరగతి నుంచే గేయాలురాయటం, నాటకాలు వేయటం మొదలు పెట్టారు. ఆయన రచనలు చాలా దిన, వార పత్రికలలో ప్రచురించబడేవి. ప్రచురింపబడిన ఆయన పుస్తకాలు, అణువు పగిలింది , పిడికిలి , తాతా రమేశ్ బాబు కథలు, విప్లవరుతువు , తోలిగీతలు, దిద్దు బాటు , తయారు చేద్దాం , అసలు నిజాం , నాన్నో పులి , బొమ్మలాట , శుభాకాంక్షలు , లయ , నా దేశం , తాతా రమేశ్ బాబు చిత్రకళ, బాలబంధు బివి జీవిత చరిత్ర.
పిల్లలతో బొమ్మలను తయారు చేసి, పప్పెట్ షోలను ఇవ్వడం ద్వారా కూడా సృజనాత్మకతను తేజోవంతం చేసారాయన. సరైన వనరులు, ఆర్థిక వనరులు స్కూల్ నుంచి కాని, యాజమాన్యం నుంచికాని అందక పోయినా స్వీయధనంతో తాతా రమేష్ బాబు ఈ కార్యక్రమాలు నిర్వహించారు. ఈ కళల ద్వారా తమ కాళ్ళమీద తాము నిలబడేటట్లు విద్యార్థులను తీర్చిదిద్దారు. స్క్రీన్ ప్రింటింగ్ వర్క్ షాపును గుడివాడ మునిసిపల్ చైర్మన్ నుగలాపు వెంకటేశ్వరరావు ఎజికె పాఠశాలలో ప్రారంభించారు. స్వతహాగా కవి, కథారచయిత, చిత్రకారుడు, పప్పెటర్ కావడంతో ఈ పనులన్నీ తాతా రమేష్ బాబు సునాయాసంగా చేయగలిగారు.
అంతర్జాతీయ సంస్థ ఆర్థిక సమతా మండలి, శ్రీకాకుళంలో అయిదు సంవత్సరాలుగా కొన్ని వందల మంది బాలబాలికలకు, అంగన్వాడి కార్యకర్తలకు, ఒరగామి, నమూనాలు తయారు చేయటం, స్క్రీన్ ప్రింటింగ్, మొదలయిన అనేక కళలలో సృజనాత్మక శిక్షణ ఇస్తున్నారు.
ఆకాశవాణి విజయవాడ కేంద్రం నుండి తొలి రంగుల సినిమా బొమ్మలాటనూ వివిధ భారతిలో ఇవ్వటం, పగటి వేషాలు, సామాజిక ప్రయోజనం అనే అంశం మీద మూడు వారాల ధారావాహిక ప్రసంగాలు, గుడివాడ నాటక రంగం మీద మూడు వారాల ప్రసంగాలు ఇచ్చారు.
తాతా రమేశ్ బాబు తెలుగు రచయిత, తెలుగు సినిమా ఆర్ట్ డైరక్టరు, సంపాదకుడు, చిత్రలేఖనోపాధ్యాయుడు. ఆయనకు 2015 సంవత్సరానికి చిత్రలేఖనం విభాగంలో ఉగాది పురస్కారం లభించింది.
పంజాబీ నృత్యాలు పంజాబ్ లోని జానపద, మత నృత్యాల కలయిక. భారత్, పాకిస్థాన్ దేశాల్లోని పంజాబీ ప్రజల స్థానిక నృత్యాలు మిగిలిన వాటితో ప్రత్యేకంగా ఉంటాయి. పంజబీ నృత్య రీతుల్లో హుషారుగా చేసే నృత్యాలతో పాటు, నెమ్మదిగా చేసే రకాలు కూడాఉంటాయి. స్త్రీలకు, పురుషులకు విడివిడిగా ప్రత్యేక శైలులున్నాయి. కొన్ని నృత్యాలు ప్రాంతాలతో మారితే, కొన్ని మతపరమైన నృత్యాలు ఉండటం విశేషం.
సాధారణంగా ప్రత్యేక సందర్భాల్లో పంజాబీలు నృత్యాలు చేస్తుంటారు. పంట చేతికొచ్చే సమయం , పెళ్ళిళ్ళు, లోహ్రీ, జషన్-ఇ-బహరాన్ , విందులు లో ఎక్కువగా నృత్యాలు చేస్తారు పంజాబీలు. పంజాబీ భార్యాభర్తలు జంటలుగా నృత్యాలు చేసినా, భర్తలు చేతులు పైకెత్తి పురుషుల పద్ధతిలోనూ, భార్యలు స్త్రీల ప్రత్యేక పద్ధతిలోనూ నృత్యాలు చేయడం విశేషం.
వ్యవసాయ మార్కెటింగ్ సొసైటీ గ్రామంలో లేదు. సమీప వ్యవసాయ మార్కెటింగ్ సొసైటీగ్రామానికి 5 నుంచి 10 కిలోమీటర్ల లోపే ఉంది.
పదవీ విరమణ చేసిన తొమ్మిదేళ్ళ తరువాత రచనా వ్యాసంగం యాధ్రుచ్చికంగా చేపట్టారు. తనను ప్రభావితం చేసిన సీతానగరం ఆశ్రమం పైనే "గౌతమి సత్యాగ్రహ ఆశ్రమం" పేరుతొ అయన తొలి పుస్తకాన్ని రాశారు. ఆనక తనకు గుర్తింపు రాణింపు ప్రసాదించిన "అంధ్ర పత్రిక చరిత్ర"ను రాశారు. అదే చేత్తో " జైలు కెళ్ళిన జర్నలిస్టు యోధులు " "వందే మాతరం నుంచి క్విట్ ఇండియా" వరకు అనే పుస్తకాలు అయన రాశారు.
కళ్ళు కనబడని స్థితిలో కాళ్ళు సహకరించని పరిస్థితిలో ఈ పుస్తకాలు రాయడానికి అయన రాష్ట్ర లిబ్రరీల వెంట కుటుంబ సభ్యుల సహకారంతో తిరిగారు. ఎక్కడెక్కడో ఉన్న లైబ్రరీలు, ఆర్కైవ్స్ లను జల్లెడ పట్టారు. భూతద్దం సాయంతో కొన్ని వేల జి వో లు, పత్రికలు చదివారు. ఎన్నో వ్యయ ప్రయాసల కోర్చి చీకట్లో మగ్గుతున్న చరిత్రను వెలుగులోకి తీసారు . తన రచనల ద్వారా మన వారసత్వ సంపద లోని ఘన చరిత్రను ముందు తరాలకు అందించాలన్న ఆయన తలంపు ఎంతో గొప్పది.
చండ్రుభట్ల రాజగోపాల రావు పుట్టింది తూర్పు గోదావరి జిల్లా ఇందుకూరుపేట గ్రామం లోని అమ్మమ్మ గారింట. అయితే దేశ భక్తుడిగా జాతీయవాదిగా జర్నలిస్టుగా ఊపిరులు పోసుకుంది మాత్రం రాజమండ్రి దగ్గరి సీతానగరంలోని గౌతమి సత్యాగ్రహాలయం లోనే. రాజగోపాల రావు బాల్యం ఆ ఆశ్రమం పరిధి లోనే పరిక్రమించింది. అక్కడి రాట్నం సవ్వడులే లేలేత వయసులో ఆయన మదిని సమ్మోహన పరిచిన సరిగమ లయ్యాయి. వందేమాతరం నినాదాలే ఆయనను ముందుకు నడిపించిన జీవన వేదాలయ్యాయి. రాజ గోపాల రావు తండ్రి చండ్రుభట్ల హనుమంత రావు ప్రముఖ పాత్రికేయుడు. జైలు కెళ్ళిన స్వాతంత్ర్య యోధుడు, పాత్రికేయ జీవితం పట్ల అభిలాష, అభినివేశాలు రాజ గోపాల రావుకి తండ్రి నుంచే అనువంశికంగా అబ్బాయి.
గుంటూరులో లాల్ బహదూర్ శాస్త్రి పాల్గొన్నఏ.ఐ.సి.సి సమావేశం. అఖిల భారత కాంగ్రెస్ అధ్యక్షుడుగా నీలం సంజీవ రెడ్డి రాష్ట్ర పర్యటన. గోదావరి వరదలు, రాయలసీమ కరవు మున్నగు ప్రత్యేక వార్తలను అయన కవర్ చేసారు. "ఆంధ్ర పత్రిక" ఎడిటర్ గా బాధ్యతలు చేపట్టి 1990 లో పదవీ విరమణ చేసే వరకు వృత్తి జీవితంలో ఉత్తమ విలువలు పెంచి పోషించారు. జాతీయ భావాల వ్యాప్తికి, దేశ సేవకి పాత్రికేయ వృతి కూడా ఒక మార్గంగా ఆయన భావించే వారు. పాటకులకు జవాబుదారిగా, విశ్వాసనీయతే ప్రమాణంగా అయన పనిచేసారు. ఎలాంటి ఒత్తిళ్ళు వచ్చినా అదిరేవారు కాదు. బెదిరేవారు కాదు.
పాత్రికేయ జీవితం 1953 లో టంగుటూరి ప్రకాశం "ప్రజా పత్రిక"లో శ్రీకారం చుట్టుకొంది. మద్రాసు నుంచి ఆంధ్ర విడిపోవడానికి కొద్ది రోజుల ముందు గావడంతో టంగుటూరి ప్రకాశం అభిప్రాయాల కోసం అంతా ప్రజా పత్రికనే చదివే వారు. మద్రాసు శాసన సభలో టంగుటూరి అధ్యక్షతన ఆంధ్ర శాసన సభ్యుల ప్రత్యేక సమావేశాన్ని రాజ గోపాల రావు కవర్ చేసారు. కమ్యునిస్టులు బెజవాడ రాజధాని చేయాలని పట్టుబట్టగా ప్రకాశం వారి మాటలు చెల్లనివ్వకుండా కర్నూలు రాజధానిగా తీర్మానం చేయించిన వైనానికి రాజ గోపాల రావు ప్రత్యక్ష సాక్షి.
పాత్రికేయుడిగా అనేక ఉత్తేజకర ఘట్టాలను రాజగోపాల రావు ఇక్కడే చూసారు. పండిట్ నెహ్రూ విజయవాడ వచ్చిన సందర్భంగా అయన రిపోర్ట్ పంపాలి. నెహ్రూ సాయంత్రం 4 గంటలకు విజయవాడ వస్తున్నారు అయితే 2 గంటలకే రిపోర్ట్ పంపాల్సి ఉంది. నెహ్రూ వచ్చినట్లుగా, ముఖ్యమంత్రి సంజీవయ్య స్వాగతం పలికి సభాస్థలికి తీసుకు పోయినట్లు వార్త పంపించారు. ఆంధ్ర పత్రికకు ఆ రోజుల్లో ఉన్న విశ్వాసనీయత దృష్ట్యా రాజ గోపాల రావు చేసింది పెద్ద సాహసమే. అయితే కథ ఎక్కడా అడ్డం తిరగక పొవడం ఆయనకు కలసి వచ్చిన అదృష్టం.
ఆర్నెల్లకు "ప్రజా పత్రిక" మూత పడగా రాజమండ్రి వచ్చి కొంతకాలం క్రొవ్విడి లింగరాజు సంపాదకత్వంలోని "గోదావరి" తెలుగు పత్రికలో పనిచేసారు. అనంతరం "ఆంధ్ర పత్రిక" మద్రాసులో సబ్ ఎడిటర్ చేరారు. శంభు ప్రసాద్ సంపాదకులు కాగా పండితారాధ్యుల నాగేశ్వరరావు, పోలవరపు శ్రీ రాములు, నండూరి రామ్మోహన్ రావు, శ్రీనివాస శిరోమణి, పిలక గణపతి శాస్త్రి వంటి హేమాహేమీలు ఆయన సహోద్యోగులు. కొంతకాలం తరువాత విజయవాడ రిపోర్టర్ గా బదిలీ అయ్యారు.
ఆంధ్ర పత్రిక చరిత్ర, " కు ఉత్తమ గ్రంథంగా 2006 లో తెలుగు విశ్వ విద్యాలయం పురస్కారం లభించింది. అనేక ప్రతిష్టాత్మక సంస్థల నుంచి సత్కారాలను ఆయన అందుకున్నారు. రాజ గోపాల రావు పై ప్రెస్ అకాడెమి "అడుగు జాడలు" పేరుతో డాక్యుమెంటరీ చిత్రాన్ని నిర్మించింది. ప్రతి వ్యక్తి తన వృత్తిలో నిజాయతిని వ్యక్తిత్వంలో నియమ పాలనను పాటిస్తే దేశ సేవ చేసినట్లేనని సి.వి.రాజ గోపాల రావు విశ్వాసం.
ఒకప్పుడు రహస్య కార్యకలాపాలకు పరిమితమైన సంస్థలు రాజకీయ పార్టీలను స్థాపించాయి. వాటిలో కమిటీ ఆఫ్ యూనియన్ అండ్ ప్రోగ్రస్ , ఫ్రీడం అండ్ అకార్డ్ పార్టీ లేదా లిబరల్ యూనియన్/లిబరల్ ఎన్టిటీ ప్రధాన పార్టీలు. అలాగే ఒట్టోమాన్ సోషలిస్ట్ పార్టీ వంటి చిన్న పార్టీలు కూడా ఉన్నాయి. దీనికి మరోవైపు జాతులకు సంబంధించిన పార్టీలు ప్రధానంగా పీపుల్స్ ఫెడరేటివ్ పార్టీ , బల్గేరియన్ కాన్స్టిట్యూషనల్ క్లబ్స్, జ్యూయిష్ డెమోక్రాటిక్ లేబర్ పార్టీ ఇన్ పాలస్తీనా, అల్-ఫతాత్, ఆర్మెనెకన్ పార్టీ, సోషల్ డెమోక్రాట్ హన్చకియన్ పార్టీ, ఆర్మేనియన్ రివల్యూషనరీ పార్టీ వంటివి ఉన్నాయి. వ్యాపారులు, సంపన్నులు ప్రధానంగా ఉన్న ఆర్మీనియన్ నేషనల్ అసెంబ్లీ స్థానాన్ని తీసుకుంటూ, ఒకప్పుడు చట్టవ్యతిరేకంగా గుర్తించబడ్డ ఆర్మీనియన్ రివల్యూషన్ ఫెడరేషన్, ఆర్మేనియన్లకు ప్రాతినిధ్యం వహించే పార్టీ అయింది. ఈ ఘటనను నియంతృత్వం నుంచి ప్రజాస్వామ్యం వైపుకు ప్రపంచం వేసిన ప్రధానమైన అడుగుల్లో ఒకటిగా చరిత్రకారులు భావిస్తారు.
ఒట్టోమాన్ సామ్రాజ్యపు ఘన చరిత్రను కాపాడుకోవడానికి దేశం ఆధునికీకరణ పొందాలని చాలామంది టర్క్ లు భావించారు. మరోవైపు అబ్దుల్ హమీద్ పరిపాలనా విధానం రాజ్య అభివృద్ధికి, దృక్పథాలకు అనుగుణంగా లేదు. విప్లవానికి మూలాలు రెండు రాజకీయ విభాగాల్లో ఉన్నాయి. రెండు రాజకీయ పక్షాలూ అబ్దుల్ హమీద్ పాలనా విధానాలతో ఏకీభవించలేఉ, కానీ రెండు పక్షాలకూ వేర్వేరు ఆసక్తులు ఉన్నాయి. ఒట్టోమాన్ సామ్రాజ్యంలోని ఉన్నత వర్గాలకు చెందిన ఉదారవాదులు ఆర్థికపరమైన అంశాల్లో అతితక్కువ జోక్యంతో పట్టు సడలించిన ప్రభుత్వం కోరుకున్నారు. వీరు రాజ్యంలోని వివిధ జాతుల వారికి మరింత స్వయం ప్రతిపత్తి దక్కాలనేవారు, దీంతో రాజ్యంలోని విదేశీ జాతుల వారిలో ప్రాచుర్యం పొందారు. కొంత కింది వర్గం వారితో వేరే పక్షం ఏర్పాటైంది. కార్మిక వర్గ సభ్యులు మునుముందుగా లౌకిక ప్రభుత్వం ఏర్పాటుకావాలని కోరారు. రెండు పక్షాలు ఏర్పడడానికి కారణమైన ప్రాథమిక ఆశయం ఒకటే - పాత రాజ్యాంగం పునరుద్ధరణ పొందాలని. కానీ సాంస్కృతిక భేదాలు వాటిని విడదీశాయి.
ఒట్టోమాన్ సామ్రాజ్యంలో జరిగిన యంగ్ టర్క్ ఉద్యమం ద్వారా 1876 నాటి ఒట్టోమాన్ రాజ్యాంగాన్ని పున:స్థాపించడానికి, బహుళ పార్టీ వ్యవస్థను ఒట్టోమాన్ పార్లమెంటు కింద రెండు దశల ఎన్నికల విధానం, ఎన్నికల చట్టంలో ప్రవేశపెట్టడాన్నే యంగ్ టర్క్ విప్లవం అంటారు. అంతకు మూడు దశాబ్దాల ముందు సుల్తాన్ మూడవ అబ్దుల్ హమీద్ రాజ్యాంగబద్ధ నియంతృత్వాన్ని, తద్వారా తొలి రాజ్యాంగ శకాన్ని ప్రారంభించినా అది కేవలం రెండేళ్ళు మాత్రమే సాగి రద్దయింది. జూలై 24, 1908న, సుల్తాన్ రెండవ అబ్దుల్ హమీద్ ఉద్యమానికి లొంగి, ఆ రాజ్యాంగ పున:స్థాపనకు ఆదేశించడంతో రెండవ రాజ్యాంగ శకం ప్రారంభమయ్యింది.
అబ్దుల్ హమీద్ హయాం యొక్క మార్పులకు ఇష్టపడని కన్జర్వేటివ్ రాజకీయాలకు భిన్నంగా ఇదే సమయంలో సాంఘిక సంస్కరణలు చోటుచేసుకున్నాయి. టర్కీలో ఉదారవాద వాతావరణం అభివృద్ధి చెందడం తదనంతర విప్లవానికి నేపథ్యంగా ఉపకరించింది. అబ్దుల్ హమీద్ రాజకీయ వర్గం చాలా సన్నిహితులైన చిన్న బృందంతో ఎప్పుడూ మారిపోతూండేది. సుల్తాన్ పూర్వ రాజకీయ ధోరణులను 1876లో విడిచిపెట్టగానే ఒట్టోమాన్ పార్లమెంట్ ని 1878లో రద్దుచేశారు. దీనివల్ల ఒట్టోమాన్ సామ్రాజ్యంలో రాజకీయాల్లో పాలుపంచుకోగలిగే అవకాశం చాలా కొద్దిమంది ఉన్న సముదాయానికే ఉండేది.
ముంబై, పశ్చిమ అంధేరి ప్రాంతంలోని జీత్ నగర్ జీతేశ్వర్ మహదేవ్ మందిరం బయట 12 ఆగస్టు 1997న గుల్షన్ ను కాల్చి చంపారు దుండగులు. పోలీసులు, సంగీత దర్శకులు నదీమ్-శ్రవణ్ లలో నదీంపై అనుమానాలు వ్యక్తం చేశారు. ఆ తరువాత 9 జనవరి 2001న వినోద్ జగ్తప్ ఆ హత్య తనే చేసినట్టుగా ఒప్పుకున్నారు. 29 ఏప్రిల్ 2002న సెషన్స్ జడ్జి ఎం.ఎల్.తహిల్యాని వినోద్ కు యావజ్జీవ కారాగార శిక్ష విధించారు. ఈ సందర్భంగా జడ్జి మాట్లాడుతూ ప్రాసిక్యూషన్ వినోద్ ను కాంట్రాక్ట్ హంతకునిగా నిరూపించలేనందున అతనికి ఉరిశిక్ష వేయడం లేదు అని వివరించారు. కుటుంబ సభ్యుల కోరిక మేరకు గుల్షన్ కుమార్ పార్ధివ శరీరాన్ని ఢిల్లీలో ఖననం చేశారు.
గుల్షన్ కుమార్ టి-సిరీస్ మ్యూజిక్ లేబుల్ వ్యవస్థాపకుడు, బాలీవుడ్ నిర్మాత. ఈయన అసలు పేరు గుల్షన్ కుమార్ దువా. ప్రస్తుతం టి-సిరీస్ ను ఆయన చిన్న తమ్ముడు కృష్ణ కుమార్, కొడుకు భూషణ్ కుమార్ నిర్వహిస్తున్నారు. ఈయన కుమార్తె తులసీ కుమార్ నేపథ్య గాయని.
1989లో నిర్మాతగా బాలీవుడ్ లో లాల్ దుపట్టా మల్మల్ కా సినిమాతో అడుగుపెట్టారు గుల్షన్. 1990లో తీసిని ఆషికీ పెద్ద హిట్ అయింది. ఈ సినిమా సంగీతపరంగా కూడా చాల పెద్ద హిట్. ఆ తరువాత బాహర్ ఆనే తక్, దిల్ హై కే మన్తే నహీ, ఆయే మిలన్ కీ రాత్, మేరా కా మోహన్, జీనా మర్నా తేరే సంగ్ వంటి సినిమాలు తీశారు కుమార్.
ఆ తరువాత గుల్షన్ "సూపర్ కేసెట్స్ ఇండస్ట్రీస్" పేరుతో తన స్వంత ఆడియో కేసెట్ ఆపరేషన్ పరిశ్రమను మొదలుపెట్టారు. నోయిడా లో సంగీత నిర్మాణ సంస్థను స్థాపించారు. వ్యాపారం విస్తరించడం మొదలుపెట్టాకా గుల్షన్ తన నివాసాన్ని ఢిల్లీ నుంచి ముంబై కు మార్చారు.
వీరి కుటుంబం రికార్డులు, చౌకగా ఆడియో కేసట్లు అమ్మే దుకాణం కొనుగోలు చేశాకా, గుల్షన్ తన కెరీర్ ను అటు వైపుగా తీర్చిదిద్దుకున్నారు. ఈ చిన్న అడుగు విస్తారమైన సంగీత వ్యాపారం మొదలుపెట్టడానికి బీజాలు వేసింది.
భారతదేశంలో అతిపెద్ద సంగీతం, ఆడియోల తయారీ సంస్థ ఇది. ఈ సంస్థ చాలా సినిమాల ఒరిజినల్ సౌండ్ ట్రాక్ లు, రీమిక్స్ లు, పాత భక్తి భజనలు, 1960ల నాటి కొత్త తరం మెలోడీలు, 1990లు పాప్ హిట్లు కూడా విడుదల చేసింది.
పంజాబీ హిందూ కుటుంబంలో జన్మించారు గుల్షన్. గుల్షన్ తండ్రి చంద్రభాన్ ఢిల్లీలోని దర్యా గంజ్ లో పళ్ళ రసాల దుకాణదారు. తొలినాళ్ళలో గుల్షన్ కూడా ఆ దుకాణంలో పనిచేశారు.
గుల్షన్ నేతృత్వంలో టి-సిరీస్ భారతదేశంలోనే టాప్ మ్యూజిక్ లేబుల్ గా నిలిచింది. ఇప్పటికీ ఈ సంస్థే నెం.1గా కొనసాతుతోంది.
ఖండాంతర క్షిపణి 10,000 కిమీ పైబడి ప్రయాణించేందుకు అవసరమైన సీకర్ టెక్నాలజీ ని అభివృద్ధి చెయ్యగలదా అనే సందేహాన్ని 2011 అక్టోబరులో ది పయొనీర్ పత్రిక వెలిబుచ్చింది. ఈ సాంకేతికతను భారత్‌కి ఇచ్చేందుకు రష్యా సిద్ధంగా ఉన్నట్లు కూడా ఈ రిపోర్టులో రాసారు. ఈ రిపోర్టును మరో పత్రిక ఖండిస్తూ ఇలా రాసింది: "రష్యా భారత్‌కి సాంకేతిక సాయం చెయ్యడం నిజం అయి ఉండదు. ఒకవేళ అదే నిజమైతే రష్యా ను అతిక్రమించినట్లే". ఈ సందేహాలకు సమాధానంగా ఒక శాస్త్రవేత్త ఇలా చెప్పాడు "ఖండాంతర క్షిపణిని తయారు చేసేందుకు అవసరమైన సాంకేతికత, ఇతర సాధన సంపత్తీ భారత్ వద్ద ఉన్నాయి. కాకపోతే క్షిపణికి పరిధి ఎంత ఉండాలి, వార్‌హెడ్ ఎక్కడికి వెళ్ళాలి అనేవి రాజకీయ నిర్ణయాలు"
2011 జూన్‌లో అప్పటి భారత వాయు సేన ఛీఫ్ మార్షల్ పివి నాయక్, భారత అణు దాడి సామర్థ్యాన్ని ఇరుగు పొరుగు దేశాలను దాటి ఆవలకు విస్తరించాల్సిన అవసరం గురించి గట్టిగా వాదించాడు. చీఫ్‌స్ ఆఫ్ స్టాఫ్ కమిటీకి నాయకుడు కూడా అయిన నాయక్ ఇంకా ఇలా చెప్పాడు: "10,000 కిమీ పైబడిన పరిధి గల ఖండాంతర క్షిపణిని భారత్ నిర్మించుకోవాలి. దేశ ప్రాభవం, ప్రభావం పెరిగే కొద్దీ, ప్రాంతీయ దృష్టికోణం నుండి బయటపడాలి. మనకు ఏ దేశం పైనా కన్ను లేదు, కానీ మన స్థాయికి తగ్గ సామర్థ్యం మనకు ఉండాలి."
అసలు ఖండాంతర క్షిపణి ఒకటి అవసరం ఉందనే వాదనను భారత ప్రభుత్వం పట్టించుకోనే లేదని కొన్ని వార్తలు సూచించాయి. ప్రభుత్వం అనుమతిస్తేనే క్షిపణి అభివృద్ధిని చేపట్టగలదు. భారత్ మిస్సైల్ టెక్నాలజీ కంట్రోల్ రెజీమ్ లో చేరలేదు కాబట్టి, ఖండాంతర క్షిపణి తయారు చెయ్యడానికి ఏ ఒప్పందాల నుంచీ కూడా దానికి అడ్డు లేదు. అయితే కొన్ని వార్తల ప్రకారం, భారత్ లో చేరనప్పటికీ, 5,000 కిమీ కంటే ఎక్కువ పరిధి కలిగిన క్షిపణుల తయారీపై తనకు తానే మోరటోరియం విధించుకుంది.
అగ్ని-6 నాలుగు దశల ఖండాంతర బాలిస్టిక్ క్షిపణి. ప్రస్తుతం ఇది డిజైను దశను దాటి, హార్డ్‌వేర్ అభివృద్ధి దశలో ఉంది. అగ్ని-6 కి తో పాటు, మానూవరబుల్ రీఎంట్రీ వెహికిల్ కూడా చేరుస్తారు. ఈ మెనూవరబుల్ వార్‌హెడ్‌లు అగ్ని-6 పరిధిని మరింతగా. పెంచుతాయి. అయితే ఈ పరిధి ప్రస్తుతం గోప్యంగా ఉంది. ఇది అగ్ని-5 కంటే పొడవుగా ఉంటుంది. 2017 లో దీన్ని పరీక్షించే అవకాశం ఉంది. భారత ప్రభుత్వపు ఆమోదం ఇంకా రావలసి ఉంది. ఈలోగా దీనికి సంబంధించిన ఇంజనీరింగు పని పూర్తి చేసింది.
అగ్ని క్షిపణుల్లోకెల్లా ఇది అత్యంత మెరుగైనది అని వార్తలొచ్చాయి. కొన్ని వర్గాల కథనం ప్రకారం అగ్ని-6 క్షిపణి 10 వార్‌హెడ్‌లను మోసుకుపోగలదు దాని పరిధి 8,000 కిమీ నుండి 12,000 కిమీ ఉంటుంది. అయితే క్షిపణి పరిధిని నిర్ధారించేందుకు నిరాకరించింది. ఒక సీనియర్ శాస్త్రవేత్త చెప్పిన దాని ప్రకారం కొత్త తరం అగ్ని-6 క్షిపణి సన్నగా ఉంటుంది, దాన్ని రవాణా చెయ్యడం తేలిక, ప్రయోగించడం సులువు. దాన్ని జలాంతర్గాముల నుండి, నేలపైనున్న లాంచర్ల నుండి కూడా ప్రయోగించవచ్చు.
2009 వరకు, 10,000 కిమీ పైచిలుకు పరిధి గల ఖండాంతర క్షిపణిని అభివృద్ధి చేసే ఆలోచన భారత ప్రభుత్వానికి లేదని అన్నారు. కానీ అటువంటి ప్రాజెక్టు ఒకటి ఈసరికే జరుగుతోందని 2011 లో వార్తలు వచ్చాయి. కొన్ని వార్తలైతే ఆ క్షిపణికి సూర్య అని పేరు పెట్టారనీ, అగ్ని-6 దాని సంకేత నామం అనీ కూడా చెప్పాయి .
దాసు విష్ణు రావు బి.ఎ.,బి.యల్. బందరులో వారి అన్నయ్య వద్ద న్యాయవాదిగా పని ప్రారంభించి తరువాత 1905 నుండి బెజవాడలో 1939 దాకా సుప్రసిధ్ధ న్యాయవాదిగా ఎదిగారు. 1938లో ముగించిన వీరి స్వీయ చరిత్ర అపూర్వ విశేషములతో కూడినది దురదృష్టవశాత్తు ప్రచురించబడలేదు. కానీ దాని చేతి వ్రాత ప్రతి చదివిన సాహిత్యవేత్తలు, చరిత్రకారులు ఆ పుస్తకములోని విశేషములు అనేక సందర్భములలో ఉల్లేఖించారు.
నాట్ గ్రిడ్ అనేది డేటాను నిల్వ చేయకపోయినప్పటికి, వివిధ డేటా బేస్ ల నుండి డేటాను ట్రాన్సఫర్ చేస్తుంది. ఏ దశలో నైనా సమాచారం అనుకోని పరిస్థితిలో లీక్ అయితే ఎలా అన్నది నాట్ గ్రిడ్ ప్రాజెక్ట్ మీద వస్తున్న ప్రధాన విమర్శ.
ఇతరత్రా గానీ, హాకింగ్ ద్వారా గాని నాట్ గ్రిడ్ చెందిన అన్ని రక్షణ వలయాలు ఛేదించబడి వ్యక్తిగత గోప్యనీయమైన సమాచారం బయటకు వెల్లడి అయితే పరిస్థితి ఏమిటి అన్న ప్రశ్నలు లేవనెత్తబడుతున్నాయి. అమెరికాలో అతి చిన్న స్థాయి లోని సైనికుడైన అయిన బ్రాడ్లీ మాన్నింగ్ లాంటి వాడే అత్యున్నత సురక్షితంగా భావించబడే అమెరికన్ డిఫెన్సు నెట్ వర్క్ లోకి జోరబడ్డాడంటే, లాంటి వ్యవస్థ లోని డేటా ట్రాన్సఫర్ సురక్షితం కాకపోవచ్చు. అదే విధంగా ఐ.ఎం.ఎఫ్., యు.ఎస్. సెనేట్ వంటి అత్యున్నత సైబర్ సిస్టంలే హకర్స్ దాడికి గురవుతుంటే నాట్ గ్రిడ్ లోని డేటా ట్రాన్సఫర్ కి రక్షణ వుంటుందని పూర్తిగా విశ్వసించలేము.
ఒక విధంగా నాట్ గ్రిడ్ వివిధ నిఘా సంస్థల మధ్య కీలక సమాచార మార్పిడికి ఒక సమన్వయ వేదికగా పనిచేస్తుంది. దీని ద్వారా క్రింద పేర్కొన్న 11 సంస్థల మధ్య మాత్రమే ఉగ్రవాద సంబందిత సమాచారం అత్యంత రహస్యంగా పకడ్బందీగా మార్పిడి జరుగుతుంది.